Document ID: /roh_data/filtered/fineweb-2-filterrobots_roh.jsonl.gz/35823

Il gudogn operativ è creschi per radund 40% sin sur 19,5 milliuns francs. L’onn avant avevan custs per acquisiziuns anc smatgà il resultat operativ dal concern. En Svizra aveva Implenia anc nudà l’onn passà ina sperdita pervi da projects nunrentabels en Svizra romanda. Quest onn noda quest segment in gudogn.
La svieuta è creschida l’emprima mesadad dal onn
La svieuta ha il concern pudì augmentar per passa 3% sin radund 1,5 milliardas francs. Contribuì a quest resultat han tranter auter il segment da tunnel e projects gronds. Sco ils responsabels scrivan saja il concern per quest onn sin curs ed haja per bunamain in quart dapli lavurs che anc il zercladur avant in onn.
RR novitads 08:00